text: KIF Kolding København skuffede sine fans hjemme i Kolding
  27 september 2016 kl. 05.58
  KIF Kolding København har fået en skidt start på turneringen. Mandag aften satte holdet en sikker føring over styr i de sidste sekunder og måtte nøjes med uafgjort 27-27 mod HC Midtjylland.
  Før sæsonstarten blev KIF Kolding København udsat for kritik af, at der kun var få og mindre interessante hjemmekampe i Kolding, mens de attraktive kampe var placeret i Brøndby.
  I aftes blev de 2.136 tilskuere, der benyttede lejligheden til at se KIF i Kolding i Sydbank Arena vidner til en kamp, hvor hjemmeholdet førte med fem mål ved pausen - og så satte den komfortable føring til i 2. halvleg, hvor HC Midtjylland i de sidste sekunder fik scoret til 27-27.
  KIF Kolding København halvlegsføring på 17-12 kom i stand, da den 35-årige målmand Marcus Cleverly viste storspil og kun slap et mål ind i første halvlegs sidste lille kvarter.
  I 2. halvleg fik midtjyderne imidlertid vendt op og ned på kampens udvikling - og KIF måtte være glad for det ene point. KIF Kolding København har nu tre point efter de første tre kampe - noget mindre end mange havde ventet og sat næsen op efter.
  TM Tønder skal til Aalborg
  TM Tønders oprykkere, der spillemæssigt er kommet fin fra start og slog Århus Håndbold søndag hjemme i Tønder skal tirsdag til Nordjylland og møder Aalborg Håndbold kl. 19,30.
  
  